**VÄIKEHANGE** **,,** Kohtute struktuurimuudatuste finantsanalüüs**“**

Käesoleva dokumendiga kutsub Justiits-ja Digiministeerium Teid esitama pakkumust väikehankel.

|  |  |
| --- | --- |
| **HINNAPÄRING KOOS TEHNILISE KIRJELDUSEGA** | |
| 1. ÜLDINFO | |
| * 1. Hankija andmed | Justiits- ja Digiministeerium  Suur-Ameerika 1, 10122 Tallinn, Eesti Vabariik |
| * 1. Hanke eest vastutav isik | Marilin Reintamm, telefon 6803116, marilin.reintamm@justdigi.ee |
| * 1. Hanke objekti lühikirjeldus ja eesmärk | Hanke eesmärgiks on kohtute struktuurimuudatuste finantsanalüüs, mis hindab, millised on võimalikud mõjud Eesti riigieelarvele**,** millised on kuluread ja kulusummad ning potentsiaalne tulu (kasum) Eesti riigieelarvele samaliigiliste kohtute ühendamise, kohtunikule täiendavate lisatasude ja hüvitiste maksmise, kohtuniku üleviimise ja asenduskohtunike ametisse nimetamise korral.  Millised on võimalikud riskistsenaariumid, nende esinemise tõenäosus ja riskide maandamismeetme ettepanekud? |
| * 1. Eeldatav maksumus km-ta[[1]](#footnote-1) | 25 000 eurot |
| * 1. Riigihangete strateegiliste põhimõtete kasutamine | * Keskkonnahoidlik hankimine: jah * Sotsiaalselt vastutustundlik hankimine: jah |
| 1. HANKE OBJEKTI TEHNILINE KIRJELDUS, OLULISEMAD TINGIMUSED, NÕUDED PAKKUJALE JA PAKKUMUSELE | |
| * 1. Hanke objekti kirjeldus ja nõuded pakkumusele | **Hanke objekti tehniline kirjeldus.**  1. Harju Maakohus, Viru Maakohus, Tartu Maakohus ja Pärnu Maakohus ühendatakse. Eestisse jääb üks maakohus.  2.Tallinna ja Tartu halduskohtud ühendatakse. Eestisse jääb üks halduskohus.  3. Tallinna ja Tartu ringkonnakohtud ühendatakse. Eestisse jääb üks ringkonnakohus.  Punktides 1-3 toodud muudatuste eesmärgiks on eri piirkondade kohtunike ühetaolise töökoormuse saavutamiseks võimaluste loomine. Kohtud saaksid kasutada parimal viisil inimeste valdkondlikke ekspertteadmisi ja materiaalseid ressursse võimalikult ühetaoliselt üle kogu kohtusüsteemi. Kohtumajad säilivad kohtuniku alalise teenistuskohana ning jäävad alles oma senistesse asukohtadesse: kohtumajja kutsutakse menetlusosalised istungile, kohtu kantseleis teenindatakse kohtusse pöördujaid. Sõltumata oma alalisest teenistuskohast menetleb iga kohtunik kohtuasju lähtuvalt oma spetsialiseerumisest kogu kohtu piires.  4. Kohtunikuna töötamise ajal töövõime kaotamisel või vähenemisel makstakse talle kohtuniku töövõimetoetust.  Muudatuse eesmärk on riigipoolselt kindlustada kohtunike elu ja tervis olukorras, kus kohtunikupensioni ei maksta.  Kohtunikuna töötamise ajal töövõime kaotamisel või vähenemisel makstakse talle kohtuniku töövõimetoetust. Töövõime vähenemise tõttu osakoormusega töötades makstakse igakuist toetust ametipalga ja osakoormusega töötamisel saadava palga vahena, kuid kokku mitte enam kui 75% ametipalgast. Ametist vabastamisel makstakse toetust puuduva töövõime korral igakuiste maksetena 75% ametipalgast, osalise töövõime korral aga 50% ametipalgast igakuiste maksetena. Töövõimetoetust makstakse töövõime taastumiseni või vanaduspensioniea saabumiseni. kohtuniku töövõimetoetust indekseeritakse iga aasta 1. aprilliks kõrgemate riigiteenijate ametipalkade seaduse §-s 21 nimetatud kõrgeima palgamäära indeksiga.  5. Kohtunikule, kellel ei ole õigust kohtuniku ametipensionile, võib kohtuasutuse eelarve piires teha makseid tööandja pensionifondi.  Muudatuse eesmärgiks on kohelda kohtunikupensionita kohtunikke võrdsemalt kohtunikega, kellele seadus tagab kohtunikupensioni. Maksete tegemine saab toimuda üksnes kohtute eelarve raames, kohtute haldamise nõukoda otsustab, kui palju palgafondist (nt lisatasude asemel) suunatakse motivatsioonipaketina pensionifondi.  6. Kohtunikule võib maksta lisatasu arvestuslikku normkoormust ületava töökoormuse või eriti kõrget kvalifikatsiooni nõudvate asjade lahendamisel kohtuasutuse eelarve piires.  Muudatuse eesmärgiks on võimaldada kohtunikele lisaks KRAPS-i järgi fikseeritud põhipalgale maksta motivatsiooni tõstmiseks ja ülekoormusega töötamise hüvitamiseks lisatasu eelarve piires.  7. Kohtuniku üleviimine teise osakonda ja hüvitis ametist lahkumise korral.  Kohtunike jagunemise osakondade vahel otsustab senise kohtunike üldkogu asemel kohtu esimees, kes peab ära kuulama kohtuniku ja kohtu eestseisuse arvamuse. Muudatuse eesmärgiks on tagada paindlikum ja tõhusam töökorraldus, kuna esimehel on suurem otsustuspädevus jagada ressurssi vajalikele töölõikudele. Kui kohtunik ei nõustu üleviimisega teise osakonda, võib ta kuu aja jooksul ametist lahkuda ning kohtunikule makstakse hüvitisena viimase ametikoha kuue kuu ametipalk.  8. Kohtuniku üleviimine teise kohtumajja ja hüvitis ametist lahkumise korral.  Kohtuniku alaline teenistuskoht on kohtumajas, kuhu kohtu esimees on ta määranud, kuulates eelnevalt ära kohtuniku ja kohtu eestseisuse arvamuse. Muudatuse eesmärgiks on anda kohtunike kohtumajadesse jagunemise otsustusõiguse esimehele, kuna tegemist on kohtu koosseisu küsimusega ning esimehel kui kohtu juhil on parim teadmine, millisesse kohtumajja kohtunikku vaja on. Kui kohtunik ei nõustu tema üleviimisega teise kohtumajja, võib ta kuu aja jooksul ametist lahkuda ning kohtunikule makstakse hüvitisena viimase ametikoha kuue kuu ametipalk.  9. Asenduskohtunike ametisse nimetamine.  Muudatuse eesmärgiks on leevendada kohtunike ajutise töökoormusega toimetulemust. Asenduskohtunikud on kohtuniku nõuetele vastavad esimese ja teise astme kohtunikud, kes kutsutakse kohtuteenistusse tähtajaliselt töökoormuse ajutise tõusu tõttu. Asenduskohtunikuna võivad töötada kohtuniku nõuetele vastavad isikud, kes on nimetatud ametisse asenduskohtunikuna Riigikohtu üldkogu ettepanekul Vabariigi Presidendi poolt. Asenduskohtuniku saab nimetada esimese või teise astme kohtu teenistusse tähtajaliselt kuni kolmeks aastaks ning vajadusel saab teenistusaega pikendada kokku viie aastani. Asenduskohtunikule tagatakse võrdsetel alustel kohtunikega palk ja võimalikud lisatasud kui ka puhkus ja õigus töövõimehüvitisele. Pensionil olevale kohtunikule makstakse tasuna riikliku pensioni ja kohtuniku töötasu vahe.  **Hanke nõuded analüüsile**.  Finantsanalüüs peab andma selge vastuse tellijale, millised oleksid kuluread samaliigiliste kohtute ühendamise, kohtunikule täiendavate lisatasude ja hüvitiste maksmise, kohtuniku üleviimise ja asenduskohtunike ametisse nimetamise korral Eesti riigile, millised finantsriskid kaasneksid ning millised oleksid riskide maandamismeetmed.  Mõjuanalüüsis tuleb kirjeldada võimalikud stsenaariumid ja nende realiseerumise tõenäosus (madal, keskmine, kõrge). Juurde tuleb pakkuda võimalikud riski maandamise meetodid.  Finantsanalüüsi metoodika valik on pakkuja enda otsustada. Võib kasutada olemasolevat õigus- ja teaduskirjandust, analüüsida teiste riikide praktikaid jne.  Vajalikud arvnäitajad analüüsi koostamiseks annab kohtute talitus (tänaseks teadaolevad kuluread, kohtuametnike ametikohtade arvud, kohtumenetluse statistika, tänased eelarvelised kulud jne).  Finantsanalüüs peab olema valmis hiljemalt **30.05.2025**.a.  Finantsanalüüs peab sisaldama järgmist:   1. Kirjeldama võimalikud riskistsenaariumid, mis võivad realiseeruda ning nende tõenäosus (madal, keskmine, kõrge); 2. Pakkuma välja riskide maandamiseks ennetusmeetmed; 3. Teha omapoolne ettepanek (teiste riikide praktikat ja võimalikku kulu arvestades), mis võiks olla alternatiivne lahendus hanke objektis pakutud muudatustele; 4. Millised on kohtute ühendamise, kohtunikule täiendavate lisatasude ja hüvitiste maksmise, kohtuniku üleviimise ja asenduskohtunike ametisse nimetamise kuluread ja millises summas? Kulu arvestamisel tuua välja erinevate muudatuste mõju eraldi ja koosmõjus. Analüüs peaks sisaldama kogu kulu riigile, mitte ainult kohtusüsteemile; 5. Milline oleks eeldatav maksutulu Eestile kohtunike lisatasude ja hüvitiste ning asenduskohtunike ametisse nimetamise korral; 6. Millised oleksid võimalikud muud tulud; 7. Milline oleks prognoostav tulu, mida kohtute ühendamine, kohtunikule täiendavate lisatasude ja hüvitiste maksmine, kohtuniku üleviimine ja asenduskohtunike ametisse nimetamine võiks tuua? Tulu arvestamisel tuua välja erinevate muudatuste mõju eraldi ja koosmõjus; 8. Hinnang, kas hankes toodud muudatused on Eesti riigile majanduslikult mõistlikud või kasumlikud. Hinnangu andmisel välja tuua nii üksikute muudatuste mõju kui kogumõju. Hinnang peab sisaldama hanke objektis toodud erinevate muudatuste mõju eraldi punktidena ja lisaks kõigi muudatuste koosmõju.   Kohtute talitus toetab analüüsi valmimist olemasolevate andmetega, annab nõu, mida arvesse võtta. Jagab kogemust, kuidas varasemalt on kohtutes struktuurimuudatusi läbi viidud.  Analüüsi koostamisel võib kasutada AI-tööriistu ja vahendeid, aga ekspert peab veenduma AI vastuste usaldusväärsuses ning nendele viitama. |
| * 1. Tähtaeg ja/või ajakava | Tähtaeg esmaversiooni (*draft)* esitamiseks hiljemalt **30.04.2025**. Lõplik versioon hiljemalt **30.05.2025. a** |
| * 1. Täitmise koht | Eesti Vabariik |
| * 1. Lepingutingimused | * Lepingu täitmisel kohaldatakse Justiits- ja Digiministeeriumi töövõtulepingu üldtingimusi, mis on kättesaadavad Justiits- ja Digiministeeriumi kodulehel aadressil: <https://www.justdigi.ee/majandusteave-ja-riigihanked#justiitsministeeriumi_lepingute_uldtingimused> * Vajadusel peab pakkuja olema valmis vastama täiendavatele küsimustele, mis võivad mõjuanalüüsi pealt tekkida ja mis ei eelda täiendavad skoobi välist analüüsi. |
| * 1. Keskkonnahoidlike lahenduste kasutamine | Pakkuja peab hankelepingu täitmisel eelistama keskkonnahoidlikke lahendusi, näiteks:  1) koosolekud ja muud kohtumised viia läbi võimaluse korral veebi vahendusel, et vähendada eelkõige liigsest transpordi kasutusest tulenevat süsiniku jalajälge;  2) vältida tarbetut dokumentide välja trükkimist ning võimalusel eelistada digitaalseid materjale;  3) pakkuja digitaalselt edastatavad materjalid peavad olema salvestatud ja edastatud optimaalse mahuga, et vältida otstarbetult suuri andmefaile ning seega vähendada digireostust;  4) hankelepingu täitmise järgselt kustutada üleliigsed digimaterjalid, näiteks mustandfailid, säilitamiseks mittevajalikud töödokumendid jms, kuna IT-serverites failide otstarbetu hoidmine on keskkonda kurnava mõjuga ning suurendab digireostust |
| * 1. Võrdse kohtlemise tagamine ja mitte-diskrimineerimine | Pakkumuse esitamisega kinnitab pakkuja, et juhindub meeskonna komplekteerimisel Euroopa Parlamendi ja nõukogu määruse (EL) nr 1303/2013 artiklist 7, mis näeb ette, et arvestatakse ja toetatakse meeste ja naiste võrdõiguslikkust ja välditakse diskrimineerimist soo, rassi või rahvuse, usutunnistuse või veendumuse, puude, vanuse või seksuaalse sättumuse põhjal ning võetakse arvesse puuetega inimeste juurdepääsu. Ühtlasi lähtutakse Eesti pikaajalise arengustrateegia „Eesti 2035“ aluspõhimõtetest, mis näeb ette, et kõigil peab olema võrdne võimalus eneseteostuseks ja ühiskonnaelus osalemiseks, sõltumata individuaalsetest eripäradest ja vajadustest, kuuluvusest erinevatesse sotsiaalsetesse rühmadesse, sotsiaal-majanduslikust võimekusest ja elukohast. |
| * 1. Nõuded ja ootused pakkujale | 1. Pakkujal peab olema varasem kogemus vähemalt 1. finantsanalüüsi koostamisel. 2. Pakkuja võib kaasata vajadusel oma ala eksperte, kes oskavad anda pädevaid seisukohti, mis aitaksid kujundada vastuseid p 2.1 toodud küsimustele. |
| 1. PAKKUMUSE ESITAMINE ja MENETLEMINE | |
| * 1. Selgitused | Huvitatud isikutel on õigus küsida väikehanke dokumentide kohta selgitusi, esitades küsimused e-posti aadressile: [marilin.reintamm@justdigi.ee](mailto:marilin.reintamm@justdigi.ee). Hankija vastab huvitatud isiku küsimustele 3 tööpäeva jooksul. Hankija edastab esitatud küsimused ja vastused samaaegselt kõigile isikutele, kellele tehti ettepanek pakkumuse esitamiseks. |
| * 1. Pakkumuse vormistamine ja esitamine | Pakkumuses esitab pakkuja:   1. Pakkumuse vormi koos kinnitustega (lisatud pakkumuskutsele, lisa 2);  * Analüüsi kirjelduse (tehniline lahendus) lähtudes tehnilises kirjeldus toodud tingimustest. Vastavat kirjeldust hinnatakse hindamismetoodika kriteeriumi „Tehniline lahendus: tegevuste ning metoodika kirjeldus“ alusel. * Pakkumuse maksumuse. Maksumus peab sisaldama kõiki vajalikke kulusid, mis kaasnevad mõjuanalüüsi koostamisega; * Pakkuja nägemuse eelduslikust ajakavast. Vastavat ajakava hinnatakse hindamismetoodika kriteeriumi „Ajakava ning aruande vormistus“ alusel. * Pakkujal varasema kogemuse kirjeldus finantsanalüüside koostamisel.  1. Pakkuja kannab kõik pakkumuse ettevalmistamise ja esitamisega seotud kulud ning pakkumuse tähtaegse esitamise riski; 2. Esitatud pakkumus peab olema jõus vähemalt 60 päeva alates pakkumuste esitamise tähtpäevast. 3. **Pakkumus tuleb esitada** elektroonselt e-posti aadressil [info@justdigi.ee](mailto:info@justdigi.ee) hiljemalt **3.03.2025 kell 23:59**. 4. Palume ühtlasi, et teavitaksite meid, kui otsustate pakkumust mitte esitada. 5. Pakkumus on konfidentsiaalne kuni hankelepingu sõlmimiseni.  * Pakkuja märgib pakkumuses, milline teave on pakkuja **ärisaladus** ning põhjendab teabe ärisaladuseks määramist. Pakkuja ei või ärisaladusena märkida pakkumuse maksumust või osamaksumusi. Hankija ei avalikusta pakkumuste sisu ärisaladusega kaetud osas. Hankija ei vastuta ärisaladuse avaldamise eest osas, milles pakkuja ei ole seda ärisaladuseks märkinud. |
| * 1. Pakkumuse vastavuse kontrollimine | * Hankija avab kõik tähtajaks esitatud esialgsed pakkumused ning kontrollib esitatud pakkumuste vastavust väikehanke dokumendis sätestatud nõuetele. * Juhul kui pakkuja või pakkumus ei vasta väikehanke dokumendis esitatud tingimustele, siis lükkab hankija pakkumuse tagasi. * Hankijal on õigus tagasi lükata pakkumus, mille maksumus nõuaks riigihangete seaduse kohaselt toiminguid riigihangete registris*.* |
| * 1. Pakkujaga läbirääkimiste pidamine | * Hankija võib pidada kõikide vastavaks tunnistatud pakkumuse esitanud pakkujatega läbirääkimisi esitatud pakkumuse sisu, ajakava ja maksumuse üle. Läbi ei räägita väikehanke dokumendi pakkujale ja pakkumusele sätestatud nõuete ja hindamiskriteeriumide üle. * Läbirääkimiste ajal tagab hankija kõigi pakkujate võrdse kohtlemise ega avalda läbirääkimiste käigus saadud teavet diskrimineerival viisil, mis võiks anda ühele pakkujale eelise teiste pakkujate ees. Hankija ei avalda pakkuja esitatud konfidentsiaalset teavet teistele läbirääkimistes osalejatele ilma pakkuja nõusolekuta. * Läbirääkimisi võib pidada vastavalt hankija ja pakkujate kokkuleppele, kas elektrooniliselt või koosoleku vormis. Suuliselt peetud läbirääkimised protokollitakse. * Läbirääkimiste lõppedes võib hankija teha pakkujatele ettepaneku lõplike, kohandatud pakkumuste esitamiseks. |
| * 1. Pakkumuste hindamine | * Hankija hindab kõiki vastavaks tunnistatud pakkumusi vastavalt lisale 1, hindamismetoodika. Hankijal on õigus vajadusel pakkumusi omavahel võrrelda. * Eduka pakkumuse valiku aluseks on majanduslik soodsus (parim hinna ja kvaliteedi suhe), mis selgitatakse välja väärtuspunktide omistamise meetodil järgnevate hindamiskriteeriumide ja -metoodika alusel. |
| * 1. Pakkuja teavitamine hankija otsustest ja lepingu sõlmimine | * Hankija esitab kõigile pakkujatele teate hankelepingu sõlmimise kohta mitte hiljem kui 3 tööpäeva jooksul alates lepingu sõlmimisest. * Hankija sõlmib edukaks tunnistatud pakkumuse esitanud pakkujaga lepingu. |

**Lisa 1 väikehankele „Kohtute struktuurimuudatuste finantsanalüüs“**

**Hindamiskriteeriumid ja –metoodika**

* Hankija hindab kõiki vastavaks tunnistatud pakkumusi. Hankijal on õigus vajadusel pakkumusi omavahel võrrelda.
* Eduka pakkumuse valiku aluseks on majanduslik soodsus (parim hinna ja kvaliteedi suhe), mis selgitatakse välja väärtuspunktide omistamise meetodil järgnevate hindamiskriteeriumide ja -metoodika alusel.
* Pakkumuste hindamiskriteeriumid 100 väärtuspunkti skaalal on järgnevad:

|  |  |
| --- | --- |
| Maksumus | 20 |
| Tehniline lahendus: tegevuste ning metoodika kirjeldus | 50 |
| Ajakava ning aruande vormistus | 30 |

* Hankija tunnistab edukaks enim väärtuspunkte saanud pakkumuse. Võrdsete väärtuspunktidega pakkumuste korral tunnistatakse edukaks pakkumus, millele on omistatud kriteeriumi „Teostatavate tegevuste ning metoodika kirjeldus“ eest suurim arv väärtuspunkte. Juhul, kui ka seejärel on väärtuspunktid võrdsed, korraldab hankija eduka pakkumuse väljaselgitamiseks liisuheitmise, võimaldades võrdselt väärtuspunkte saanud pakkumuse esitanud pakkujatel liisuheitmise juures viibida.
* Pakkumust hinnatakse kuni kolme sõltumatu hindaja poolt.
* **Parima maksumusega** pakkumus saab maksimaalse arvu väärtuspunkte (20), järgmised pakkumused saavad väärtuspunkte proportsionaalselt vähem. Järgmiste pakkumuste punktisummad arvutatakse valemiga:

[madalaim väärtus : pakkumuse väärtus x kriteeriumi osakaal (20)]

* **Tehnilise lahenduse ja ajakava hindamine**

|  |  |  |
| --- | --- | --- |
|  | **Tehniline lahendus: tegevused ning metoodika** | **Ajakava** |
| Skaala | Väga hea 50  Hea 40  Rahuldav 25  Kasin 10 | Väga hea 30  Hea 20  Rahuldav 15  Kasin 5 |
| Väga hea | Meetodid ja nendest tulenevad tegevused on kirjeldatud detailselt ja arusaadavalt ning kirjeldatu ületab hankija ootusi. Pakkumusest nähtub, et analüüsi läbiviimine on analüütiliselt läbi mõeldud. Põhjalikult on kirjeldatud, milliseid andmeid soovitakse kasutada, samuti võimalikke loodavaid tunnuste kategooriaid, välja on toodud riskid ning pakutud võimalikke lisalahendusi ja ettepanekuid. Kokkuvõttes ületab pakkumus hankija ootusi ja pakub ka lisaväärtust, mida hankija ei osanud algses ülesandepüstituses esitada. | Uuringu tegevused on teostatavad, loogilised ja põhjendatud ning ületavad hankija ootusi. Ajakava on esitatud ja põhjendatud. Tegevused on esitatud koos tähtaegadega ja tulemitega. Kirjeldatud ajakava ületab hankija ootusi, nt ajakavva on lisatud täiendavaid tegevusi vms, mis hankija hinnangul on vajalikud, kuid mida pole osatud ette näha. |
| Hea | Meetodid ja nendest tulenevad tegevused on kirjeldatud üldsõnaliselt, aga samas arusaadavalt. Piisavalt on kirjeldatud milliseid andmeid analüüsiks kasutatakse. Välja on toodud riskid. Kokkuvõttes esitatud lähenemine vastab hankija vajadustele. | Uuringu tegevused on teostatavad, loogilised ja põhjendatud. Ajakava on esitatud, kuid tekitab mõningaid küsimusi. Tegevused on esitatud koos tähtaegadega, aga pole seostatud tulemitega. Pakutud ajakava on üldjoontes mõistlik ja põhjendatud ning vastab hankija ootustele. Ajakavas võivad esineda üksikud ebatäpsused (planeeritud ajakavas on ebakõlasid, kus mõne tegevuse jaoks on planeeritud põhjendamatult kas väga pikk või väga lühike periood), mis aga ei ole põhimõttelised. |
| Rahuldav | Meetodid ja nendest tulenevad tegevused on osaliselt kirjeldatud, tekib mõningaid lisaküsimusi. Vajalike andmete kategooriatel on peatatud pealiskaudselt. Riske ega nende maandamist pole kirjeldatud. Kokkuvõttes tekkisid hankijal pakkumuses esitatu põhjal uuringu eesmärgist ja ülesannetest arusaama kohta mõned põhimõttelised küsimused. | Uuringu tegevused ja ülesehitus on üldiselt loogilised, kuid on kohati ebaselged või vastuolulised. Ajakava on esitatud koos tähtaegadega, kuid ajakavast on puudu mõni oluline etapp ja/või iga tegevus. Puuduvad põhjendused, kuidas pakutud ajakavaga on võimalik tagada hankelepingu kvaliteetne täitmine. Hankijal tekkisid küsimused ajakava sobivuse osas. |
| Kasin | Uuringu tegevused ja ülesehitus on ebaloogilised ning esineb mitmeid puudujääke. Käsitlus on pealiskaudne. Meetodid ja nendest tulenevad tegevused on vähesel määral kirjeldatud. Kokkuvõttes tekkisid hankijal pakkumuses esitatu põhjal uuringu eesmärgist ja ülesannetest arusaama kohta mitmeid küsimusi. Pakkumus on koostatud pealiskaudselt ja pakub mitmeid tõlgendusvõimalusi. | Uuringu tegevused ja ülesehitus on suures osas ebaselged või vastuolulised. Ajakava on esitatud, kuid mitmes osas puudulik. Hankijal ei ole võimalik mõista, kuidas pakutud ajakavaga on võimalik tagada hankelepingu täitmine. |

**Lisa väikehankele**

**Pakkumuse vorm 5-6/1762**

**Pakkuja üldandmed**

|  |  |
| --- | --- |
| Pakkuja ärinimi |  |
| Pakkuja registrikood |  |
| Pakkuja juriidiline aadress |  |
| Pakkuja esindaja lepingu allkirjastamisel |  |
| Pakkuja kontaktisik/ volitatud isik lepingu täitmisel - nimi ning kontaktandmed (e-posti aadress, telefoninumber) |  |

**Finantsanalüüsi kirjeldus (tegevused ja metoodika):**

*(võib olla esitatud eraldi vabas vormis dokumendina)*

|  |
| --- |
|  |

**Pakkuja nägemuse eelduslikust ajakavast:**

*(võib olla esitatud eraldi vabas vormis dokumendina)*

|  |
| --- |
|  |

**Pakkuja varasema kogemuse kirjeldus finantsanalüüsi koostamisel:**

*(võib olla esitatud eraldi vabas vormis dokumendina)*

|  |
| --- |
|  |

**Pakkumuse maksumus kuluartiklite lõikes**

|  |  |  |  |  |
| --- | --- | --- | --- | --- |
| **Kuluartikkel** | **Ühik** | **Ühiku hind** | **Ühiku arv** | **KOKKU (eurot)** |
|  |  |  |  |  |
|  |  |  |  |  |
|  |  |  |  |  |
|  |  |  |  |  |
| **Pakkumuse maksumus (ilma käibemaksuta)** | | | |  |
| **Käibemaks:** | | | |  |
| **Pakkumuse kogumaksumus (käibemaksuga)** | | | |  |

1. Kinnitame, et pakutav hind sisaldab kõiki tasusid ning pakkuja on teadlik, et tal ei ole õigust täiendavale tasule pakkumuse lähteülesande alusel tehtava töö eest.
2. Kinnitame, et pakkumus on jõus vähemalt väikehanke dokumendis märgitud tähtaja.
3. Kinnitame, et pakkuja on teadlik, et hankija ei kasuta arveldamises ettemaksu.
4. Kinnitame, et kasutame lepingu täitmisel keskkonnahoidlikke lahendusi.
5. Kinnitame, et oleme meeskonna komplekteerimisel järginud võrdse kohtlemise ja mitte-diskrimineerimise põhimõtteid.
6. Kinnitame, et pakkuja on teadlik, et tal tuleb märkida pakkumuses, milline teave on pakkuja ärisaladus ja põhjendada seda ning selle nõude mittetäitmisel kannab pakkuja riisikot, et hankija avalikustab pakkumuse sisu, mida ei ole ärisaladuseks märgitud.

**Lisa väikehankele**

**TÖÖVÕTULEPINGU NR xxxxx ERITINGIMUSED projekt**

**Eesti Vabariik, Justiits-Digiministeeriumi kaudu**, registrikood 70000898, asukoht Suur-Ameerika 1, 10122 Tallinn, keda esindab [ees- ja perekonnanimi] (edaspidi nimetatud „Tellija“) ja

**[Jur.isiku või FIE ärinimi]**, registrikood [number], asukoht [aadress], keda esindab [ees- ja perekonnanimi] (edaspidi nimetatud “Töövõtja”),

edaspidi koos nimetatud „Pooled“ ja eraldi „Pool“,

sõlmisid käesoleva töövõtulepingu (edaspidi “leping”) alljärgnevas:

1. **Lepingu objekt**

Lepingu objektiks on töövõtja poolt kohtute struktuurimuudatuste ( kohtute ühendamise, kohtunikule täiendavate lisatasude ja hüvitiste maksmise, kohtuniku üleviimise ja asenduskohtunike ametisse nimetamise) finantsanalüüsi teostamine lähtudes väikehanke dokumentides toodus tingimustest (edaspidi „tööd“). Tööde täpsem kirjeldus on lisas 1 ja töövõtja pakkumuses (lisa 2).

1. **Tööde teostamise aeg ja tähtpäevad**

Töövõtja kohustub teostama lepingu objektiks olevad tööd hiljemalt **30.05.2025.a**. Tööde teostamise täpsem ajakava on esitatud töövõtja pakkumuses. Pooltel volitatud esindajad võivad kirjalikku taasesitamist võimaldavas vormis lepingu täitmise käigus ajakava täpsustada ja kohandada, muutmata lõpptähtpäeva.

1. **Lepingu hind** 
   1. Lepingu alusel töövõtja poolt teostatavate tööde kogumaksumuseks on **[numbritega]** **eurot,** millele lisandub käibemaks õigusaktidega sätestatud korras, välja arvatud punktis 3.2 nimetatud juhul (edaspidi nimetatud „levipingu hind“).
   2. Kui pakkumuse esitamise ajal ei olnud töövõtja käibemaksukohustuslane või tal ei olnud kohustust käibemaksu arvestada, kuid selline kohustus tekkis pärast pakkumuse esitamist või lepingu täitmise käigus, peab töövõtja arvestama, et lepingu hind sellest käibemaksu võrra ei suurene.
   3. Lepingu hind on lõplik ja sisaldab kõiki lepingu täitmise kulusid, sh tasu autoriõiguste eest.
   4. Lepingu hind tasutakse pärast töö vastuvõtmist tellija volitatud esindaja poolt. Tasumine toimub poolte allkirjastatud üleandmise-vastuvõtmise akti alusel vastavalt esitatud arvele ühe maksena peale tööde teostamist.
   5. Töövõtja esitab Tellijale arve e-arvena. E-arvet on võimalik saata e-arvete operaatori vahendusel. E-arve loetakse laekunuks selle operaatorile laekumise kuupäevast.
2. **Erisätted** 
   1. Lisaks üldtingimustes sätestatule kohustub töövõtja:
      1. töö teostamisel tegutsema sõltumatu eksperdina ning lähtuma oma parimatest valdkondlikest teadmistest, kogemustest ja meetoditest. Töövõtja kohustub lepingu täitmisel tagama, et mistahes temapoolne äri- või muu tegevus ei ole suunatud kolmandate isikute huvide esindamisele. Käesolevas punktis sätestatud huvide konflikti vältimise kohustuse rikkumise korral on tellijal õigus nõuda töövõtjalt leppetrahvi kuni 20% lepingu hinnast. Samuti on tellijal õigus kirjeldatud juhul leping erakorraliselt ühepoolselt lõpetada.
   2. Lisaks üldtingimustes sätestatule kohustub tellija:
      1. tegema töövõtjale kättesaadavaks kõik tema käsutuses olevad töö teostamiseks vajalikud materjalid, analüüsid vm.
   3. Töövõtja, sh tema töötaja, ametnik kui temaga mistahes muus lepingulises suhtes olev lepingu täitmisel osalev isik teavitab tellija tööalase tegevusega teatavaks saanud Euroopa Liidu õiguse rikkumisest e-posti aadressil [vihje@justdigi.ee](mailto:vihje@justdigi.ee). Tellija tagab tööalase tegevusega teatavaks saanud Euroopa Liidu õiguse rikkumisest teavitaja kaitse. Rikkumisest teavitamise ja teavitaja kaitse tagamise õiguslike aluste ning kohustuste rikkumisel kohalduva vastutuse osas lähtuvad pooled [Tööalasest Euroopa Liidu õiguse rikkumisest teavitaja kaitse seaduses](https://www.riigiteataja.ee/akt/130052024001) sätestatust.
3. **Volitatud esindajad**
   1. Tellija volitatud esindajaks lepingu täitmisega seotud küsimustes on [ees- ja perekonnanimi], tel [number], e‑post [aadress], või teda asendav isik.
   2. Töövõtja volitatud esindajaks lepingu täitmisega seotud küsimustes on [ees- ja perekonnanimi], tel [number], e‑post [aadress].
4. **Lepingu lisad**

Lepingu juurde kuuluvad allkirjastamise hetkel lisadena alljärgnevad dokumendid:

* 1. Lisa 1 - [lepingu objekti kirjeldus];
  2. Lisa 2 - pakkumus.

1. **Muud sätted**
   1. Lepingu osaks on lisaks käesolevatele eritingimustele ja nende lisadele töövõtulepingute üldtingimused. Töövõtja kinnitab, et on üldtingimustega tutvunud paberkandjal või elektroonselt Justiits-ja Digiministeeriumi kodulehel aadressil <https://www.justdigi.ee/media/841/download> ning tal oli võimalik nende kohta küsida selgitusi ja teha ettepanekuid eritingimustes üldtingimuste kohaldamata jätmiseks või muutmiseks. Pooled kinnitavad, et kõik üldtingimused on mõistlikud ega saa seetõttu olla tühised.
   2. Kui konkreetsest sättest ei tulene teisiti, tähendab mõiste „leping” lepingu eritingimusi ja üldtingimusi koos kõikide lisadega. Lepingu dokumentide prioriteetsus on järgmine: eritingimused (I), lepingu lisad (II) ja üldtingimused (III). Vastuolude korral lepingu dokumentide vahel prevaleerib prioriteetsem dokument. Lepingu sõlmimisega kaotavad kehtivuse kõik töövõtja hinnapakkumises või muus sarnases dokumendis sisalduvad tingimused niivõrd, kuivõrd need on vastuolus lepingu eritingimuste ja üldtingimustega.
   3. Leping allkirjastatakse digitaalselt.

**Tellija Töövõtja**

*/allkirjastatud digitaalselt/ /allkirjastatud digitaalselt/*

Tel: 620 8100 Tel: [number]

E-post: [info@justdigi.ee](mailto:info@justdigi.ee) E-post: [aadress]

1. eeldatav maksumus on hankija poolt hankelepingu täitmisel eeldatavalt makstav kogusumma (käibemaksuta), arvestades mh tõenäolisi hankelepingu alusel tulevikus tekkivaid kohustusi ja hankelepingu uuendamist. Füüsiliste isikutega sõlmitavate lepingute korral tuleb eeldatava maksumuse sisse arvestada ka tööandja maksud ja maksed. [↑](#footnote-ref-1)